दुकान में धमाका, भोपाल से आया बम डिस्पोजल स्क्वॉड
भास्कर संवाददाता| नरसिंहगढ़
एक दिन पहले शहर में तनातनी के चलते बिगड़ा माहौल जैसे तैसे शांत हुआ। वहीं अगले दिन बुधवार की रात 9.30 बजे सरदार बिल्डिंग मार्ग स्थित एक मोबाइल शॉप में धमाका हो गया। यहां दुकानदार समेत 6-7 ग्राहक मौजूद थे, जो बाल बाल बचे। दुकान के टीनशेड में 15 इंच चौड़ा गड्ढा हो गया। भोपाल से बम डिस्पोजल स्क्वॉड टीम ने रात 1.30 से सुबह 5 बजे तक जांच की। छर्रे और कीलों के टुकड़े मिले। पुलिस ने अज्ञात व्यक्ति के खिलाफ मुकदमा कायम कर लिया है।
धमाके के साथ निकला लाल धुआं :मोबाइल दुकान के संचालक सुनील जायसवाल ने बताया कि वह ग्राहकों को मोबाइल दिखा रहे थे, इसी दौरान दुकान के बाहर टीनशेड में धमाका हुआ और लाल धुआं उठा और चारों तरफ फैलने से कुछ समय तक दिखाई नहीं दिया। इसके बाद मामले की सूचना पुलिस को दी गई।
4 आरोपी हिरासत में
इधर पुलिस ने बुधवार को शहर में हुए उपद्रव के मामले में चार लोगों को हिरासत में लिया है। जानकारी के मुताबिक उपद्रव में घायल हुए युवक और उसकी मां के बयानों के आधार पर पुलिस ने 14 लोगों के खिलाफ मुकदमा कायम किया था। इनमें से 4 आरोपियों को गुरुवार को हिरासत में लिया गया।
नगर की माेबाइल दुकान में धमाके से टीनशेड में हुआ गड्ढा।
जांच चल रही है
दुकान में धमाके की जांच चल रही है। विस्फोटक पदार्थ अधिनियम के तहत मुकदमा दर्ज किया है। बुधवार को दिन में हुए विवाद के मामले में भी 4 आरोपियों को हिरासत में लिया है। - राजीव चतुर्वेदी, एसडीओपी नरसिंहगढ़
hin_Deva san_Deva hin_Deva hin_Deva bho_Deva hin_Deva hin_Deva hin_Deva hin_Deva